Dende que s'aprebó a primer Lei d'o Sector Ferroviario espanyola, o mercau ferroviario espanyol s'ha visto modificau a-saber-lo. L'1 de chinero de 2005 s'escindió l'antiga RENFE, que heba administrau as infraestructuras ferroviarias d'o país y operau totz os trens dende 1941, en dos sociedatz publicas: Adif y Renfe Operadora. Tamién, pa las zaguerías d'aquell mesmo anyo dentrón a chugar as primeras operadoras de ferrocarril privadas, anque solament en o mercau de mercaderías, sacando-le a la operadora publica Renfe os primers trens.